*Sőt arra is adott neki hatalmat, hogy ítéletet tartson, mert ő az Emberfia.* Jn 5,27

A hatalom forrása, kizárólagos tulajdonosa az Atya. Ő adta át Jézusnak az ítéletet. Jézus pedig emberré lett, mindenki számára elhozta az üdvösség lehetőségét, hogy ne kelljen elmarasztaló ítéletet hoznia.

Az ember a Teremtőtől kapott szabad akarata alapján hoz döntést arról, hogy elfogadja vagy elutasítja az Istentől kezdeményezett megváltást. A döntést Jézus ítéli meg a Mindenható Isten igazságosságának szabályai szerint. Képes erre és a jogot is megkapta az Atyától. Aki elfogadja Jézus kereszthalálának váltságát, felmentést kap, mert a kereszthalál tartalmazta a megítéltetést. *Vadon Gyula*